**ZAPISNIK**

**Sa 25. sjednice ŠKOLSKOG ODBORA**

**održane dana 06. 10. 2023. godine**

**u prostorijama O.Š. „Franjo Hanaman“ Drenovci**

**s početkom u 11:00 sati**

Nazočni:

1. Marija Marjanović - predstavnik osnivača,
2. Tomislav Filipović - predstavnik osnivača,
3. Stjepan Oroz - predstavnik osnivača
4. Marina Kalistović - predstavnik Vijeća roditelja,
5. Marija Damjanović - predstavnik Učiteljskog vijeća,
6. Biserka Misir - predstavnik Učiteljskog vijeća,
7. Bruno Bilić - predstavnik zaposlenika

Izočni:

Ostali nazočni:

* Marijana Raguž - ravnateljica OŠ „Franjo Hanaman“ Drenovci
* Marina Sklizović - odgajateljica predškolskog odgoja pri OŠ „Franjo Hanaman“ Drenovci
* Bruno Bilić - kao zapisničar
* Antonela Jančić - stručni suradnik pedagog

Sjednicu Školskog odbora otvara predsjednica Školskog odbora Biserka Misir i pozdravlja sve nazočne. Zahvaljuje se prisutnima na dolasku. Predsjednica Školskog odbora napominje da je prisutno sedam (7) članova te navodi da se mogu donositi pravovaljane odluke, pa predlaže slijedeći

**Dnevni red:**

1. **Usvajanje zapisnika s prethodne sjednice Školskog odbora,**
2. **Usvajanje Godišnjeg plana i programa rada škole za šk.god. 2023./2024.,**
3. **Usvajanje školskog Kurikuluma za šk.god. 2023./2024.,**
4. **Usvajanje Godišnjeg plana i programa rada predškole pri OŠ „Franjo Hanaman“ Drenovci za 2023./2024.,**
5. **Prijedlog usvajanja izmjena i dopuna Kućnog reda OŠ „Franjo Hanaman“ Drenovci**
6. **Prijedlog financijskog plana za 2024.godinu te projekcije financijskog plana za 2025. i 2026. godinu.**
7. **Prijedlog plana nabave za 2024.godinu**
8. **Razno**

Dnevni red je predložen na usvajanje.

**Zaključak:**

**Predloženi dnevni red je jednoglasno usvojen.**

**Ad 1.)**

Zapisnik s prethodne sjednice Školskog odbora dostavljen je članovima Školskog odbora u radnom materijalu. Predsjedavateljica poziva članove da iznesu primjedbe ili eventualna pitanja na Zapisnik s prethodne sjednice.

Primjedbi ni pitanja nema. Predsjedavateljica poziva nazočne članove da se izjasne za ili protiv prihvaćanja Zapisnika s prethodne sjednice. Zapisnik je usvojen sa sedam (7) glasova - „za“.

**Zaključak:**

**Zapisnik s prethodne sjednice Školskog odbora je jednoglasno usvojen.**

**Ad 2.)**

Predsjednica Školskog odbora predaje riječ ravnateljici. Ravnateljica Škole uz pomoć vlastitih zabilješki prezentira u kratkim crtama najznačajnije točke Godišnjeg plana i programa rada škole za školsku godinu 2023./2024. Nakon 15-minutnog izlaganja ravnateljica Škole završava svoje izlaganje te predsjednica Školskog odbora preuzima riječ. Predsjednica Školskog odbora poziva prisutne da iznesu pitanja/primjedbe.

Pitanja niti primjedbi nema. Predsjednica Školskog odbora poziva prisutne da se izjasne „za“ ili „protiv“ usvajanja prijedloga Godišnjeg plana i programa rada za školsku godinu 2023./2024. u onom obliku kakav je članovima dostavljen u radnim materijalima te kakav je ravnateljica Škole prezentirala na ovoj sjednici. Prijedlog ravnateljice je jednoglasno prihvaćen te ga prisutni članovi potvrđuju s sedam (7) glasova- „za“.

**Zaključak:**

**Usvaja se prijedlog ravnateljice i daje se prethodna suglasnost za usvajanje Godišnjeg plana i programa rada škole za šk. god. 2023./2024.**

**Ad. 3.)**

Predsjednica Školskog odbora ponovno predaje riječ ravnateljici. Ravnateljica Škole uz pomoć vlastitih zabilješki prezentira u kratkim crtama najznačajnije točke Školskog kurikuluma za školsku godinu 2023./2024. Nakon kraćeg izlaganja ravnateljica Škole završava svoje izlaganje te prepušta riječ Predsjednici Školskog odbora.

Predsjednica školskog odbora poziva prisutne da iznesu pitanja/primjedbe. Pitanja niti primjedbi nema. Predsjednica Školskog odbora poziva prisutne da se izjasne „za“ ili „protiv“ usvajanja prijedloga Školskog kurikuluma u onom obliku kakav je članovima dostavljen u radnim materijalima te kakav je ravnateljica Škole prezentirala na ovoj sjednici. Prijedlog ravnateljice je jednoglasno prihvaćen te ga prisutni članovi potvrđuju s sedam (7) glasova- „za“.

**Zaključak:**

**Usvaja se prijedlog ravnateljice i daje se prethodna suglasnost za usvajanje Školskog kurikuluma za šk. god. 2023./2024.**

**Ad. 4.)**

Predsjednica Školskog odbora ponovno predaje riječ ravnateljici. U nastavku sjednice riječ je preuzela odgajateljica predškole pri OŠ „Franjo Hanaman“ Drenovci; Marina Sklizović. Uz pomoć ravnateljice je u kratkim crtama iznijela i predložila Godišnji plan i program rada predškole pri OŠ „Franjo Hanaman“ Drenovci za pedagošku god. 2023./2024. Po završetku izlaganja predsjednica Školskog odbora poziva prisutne da iznesu eventualna pitanja ili prijedloge. Pitanja i prijedloga nema. Predsjednica Školskog odbora poziva prisutne da se izjasne „za“ ili „protiv“ usvajanja prijedloga Godišnjeg plana i programa rada predškole pri OŠ “Franjo Hanaman“ Drenovci za pedagošku godinu 2023./2024.

Školski odbor donosi jednoglasnu prethodnu suglasnost na usvajanje Godišnjeg plana i programa rada predškole pri OŠ „Franjo Hanaman“ Drenovci za pedagošku godinu. 2023./2024.

Prijedlog ravnateljice je jednoglasno prihvaćen te ga prisutni članovi potvrđuju s sedam (7) glasova- „za“.

**Zaključak:**

**Usvaja se prijedlog ravnateljice i daje se prethodna suglasnost za usvajanje Godišnjeg plana i programa rada predškole pri OŠ „Franjo Hanaman“ Drenovci za pedagošku godinu. 2023./2024.**

**Ad. 5.)**

Predsjednica Školskog odbora sada riječ predaje pedagoginji Antoneli Jančić. Pedagoginja je ukratko uz pomoć tajnika i ravnateljice škole iznijela i predložila izmjene i dopune pravilnika o kućnom redu Osnovne škole „Franjo Hanaman“ Drenovci. Po završetku izlaganja predsjednica Školskog odbora je pozvala prisutne da iznesu pitanja ili prijedloge. Pitanja i prijedloga nema. Predsjednica Školskog odbora poziva prisutne da se izjasne „za“ ili „protiv“ usvajanja prijedloga izmjena i dopuna pravilnika o Kućnom redu u Osnovnoj školi „Franjo Hanaman“ Drenovci.

Školski odbor donosi jednoglasnu prethodnu suglasnost na usvajanje izmjena i dopuna pravilnika o kućnom redu.

Prijedlog ravnateljice je jednoglasno prihvaćen te ga prisutni članovi potvrđuju s sedam (7) glasova- „za“.

**Zaključak:**

**Usvaja se prijedlog ravnateljice i daje se suglasnost Školskog odbora za izmjene i dopune pravilnika o Kućnom redu u OŠ „Franjo Hanaman“ Drenovci.**

**Ad. 6.)**

Predsjednica Školskog odbora ponovno predaje riječ ravnateljici Raguž koja poziva voditelja računovodstva Mirzetu Deronjić da iznese prijedlog financijskog plana za 2024.godinu te projekcije financijskog plana za godine 2025. i 2026. Voditelj računovodstva preuzima riječ te kroz pripremljene podatke i tablice potanko iznosi članovima Školskog odbora što i kako se planira što se tiče financija škole. Po završetku izlaganja predsjednica Školskog odbora je pozvala prisutne da iznesu pitanja ili prijedloge. Pitanja i prijedloga nema. Predsjednica Školskog odbora poziva prisutne da se izjasne „za“ ili „protiv“ usvajanja financijskog plana za 2024. godinu te projekcija financijskog plana za godine 2025. i 2026.

Školski odbor donosi jednoglasnu prethodnu suglasnost na usvajanje financijskog plana Osnovne škole „Franjo Hanaman“ Drenovci za godinu 2024. te projekcije financijskog plana za godine 2025. i 2026.

Prijedlog ravnateljice je jednoglasno prihvaćen te ga prisutni članovi potvrđuju s sedam (7) glasova- „za“.

**Zaključak:**

**Usvaja se prijedlog ravnateljice i daje se prethodna suglasnost za usvajanje financijskog plana za 2024. godinu i projekcije financijskog plana za godine 2025. i 2026.**

**Ad. 7.)**

Predsjednica Školskog odbora predaje riječ voditeljici računovodstva Mirzeti Deronjić. Voditelj računovodstva ukratko uz pomoć ravnateljice iznosi plan nabave za 2024.godinu u kojemu su planirane mnoge stvari najviše vezane uz eksperimentalni program u koji je škola uključena. Iskazuje se cijeli plan stavku po stavku koju se planira nabaviti u narednoj godini.Po završetku izlaganja predsjednica Školskog odbora je pozvala prisutne da iznesu pitanja ili prijedloge. Pitanja i prijedloga nema. Predsjednica Školskog odbora poziva prisutne da se izjasne „za“ ili „protiv“ usvajanja prijedloga plana nabave za 2024. godinu u Osnovnoj školi „Franjo Hanaman“ Drenovci.

Prijedlog ravnateljice je jednoglasno prihvaćen te ga prisutni članovi potvrđuju s sedam (7) glasova- „za“.

**Zaključak:**

**Usvaja se prijedlog plana nabave za 2024. godinu.**

**Ad. 8.)**

Pod točkom razno predsjednica Školskog odbora poziva prisutne članove da iznesu prijedloge, pitanja ili ostale teme za raspravu.

Nikakvih više prijedloga nije bilo te se odbor završava.

Dnevni red je završen, o svim točkama predviđenim dnevnim redom je raspravljeno i o njima odlučeno.

Predsjedavatelj zaključuje sjednicu u 12 sati.

Prilozi:

1. Godišnji plan i program rada OŠ „Franjo Hanaman“ Drenovci za školsku godinu 2023./2024.

2. Školski kurikulum OŠ „Franjo Hanaman“ Drenovci za školsku godinu 2023./2024.

3. Godišnji plan i program rada predškole pri OŠ „Franjo Hanaman“ Drenovci za 2023./2024.

4. Kućni red Osnovne škole „Franjo Hanaman“ Drenovci

5. Financijski plan Osnovne škole „Franjo Hanaman“ Drenovci za godinu 2024. te projekcije za godine 2025. i 2026.

Zapisničar: M.P. Predsjednica Školskog odbora:

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(Bruno Bilić) (Biserka Misir)

KLASA: 007-02/23-01/07

URBROJ: 2196-68-23-02

U Drenovcima, 06.10.2023.g.